Cherubin Okende Senga

Chérubin Okende Senga, abotamaki na mokolo ya 5 sanza ya zomi 1961 mpe akufaki na mokolo ya 13 sanza ya nsambo 2023, azalaki moto ya politiki ya ekolo Congo démocratique. Azali ministre ya transport kobanda sanza ya minei 2021 kino sanza ya zomi na mibale 2022 mpe député national ya circonscription ya Lukanga na Kinshasa. Azalaki administrateur technique ya ba lignes aériennes congolaises (LAC).

 Biografi ya bomoi ya bato 
Chérubin Okende Senga abotama na mokolo ya 5 sanza ya zomi 1961, azali moto ya Sankuru na ekolo Congo démocratique. Abali Michèle Samba Malata. Cherubin Okende alobaka minoko ebele, alobaka Swahili, Lingala, Kikongo, Lifalanse mpe Anglais malamu.

 Boyekoli 
Nsima ya kelasi, Chérubin Okende ayekolaki na université na Institut supérieur de statistique (ISS) na Lubumbashi, esika azwaki diplome na 1989, diplome ya likolo na statistique mpe mathématiques de gestion. Na 2013, Chérubin Okende azwi diplôme ya likolo na droit public na Université ya Kinshasa (UNIKIN), mpe na université yango moko na 2016, azwi diplôme ya doctorat na droit public.

 Mosala 
Kobanda 1989 kino 1999, asalaki liboso lokola mokonzi ya departema na departema ya contrôle ya production locale na Office congolais de contrôle (OZAC/OCC).

Kobanda 1992 kino 2005, akomi secrétaire général ya syndicat autonome ya basali ya Bureau congolais de contrôle (SATOZAC/OCC).

Kobanda 2003 kino 2005, azalaki président ya Confédération générale de syndicat autonome (CGSA); na sima na 2005 akomaki directeur technique na Fond de promotion de l'industrie (FPI) kino na 2008 esika azalaki directeur technique et commercial na Lignes aériennes congolaises (LAC) mpe na sima directeur général ad interim na entreprise moko wana banda 2010 kino 2012.

Kobanda 2012 kino 2014, Chérubin Okende azalaki Auditeur interne na OCC.

Na 2019, atiki esika na ye ya mokambi, mokambi ya departema ya bokambi ya bokengi ya ba hydrocarbures na OCC, esika azalaki na 2016 kino 2019.

Lokola expérience politique, banda 1999 kino 2006; azalaki vice-président national ya Société civile ya Congo (SOCICO) mpe na eleko moko, délégué ya Société civile na Dialogue inter-congolais na Sun City mpe Pretoria (2001 kino 2003).

Azalaki député national ya 2003 kino 2005, na sima na 2006, azalaki président na niveau national ya Front social des indépendants républicains (FSIR).

Kaka na mbula wana kino na 2015, akomi communicateur mpe coordinateur ya cellule ya ba communicateurs ya Alliance pour la majorité présidentielle (AMP). Kobanda 2018, azali vice-président national ya l'Alliance des mouvements du Congo (AMK) mpe secrétaire général adjoint ya Ensemble pour le changement.

Na 2019 kino 2020, azalaki molobeli ya coordonnateur ya coalition politiki « Lamuka ».

Na 2018, aponami député national ya circonscription ya Lukunga na ville ya province ya Kinshasa.

Na sanza ya minei 2021, Chérubin Okende Senga aponami ministre ya transport, ya ba nzela ya communication mpe ya déenclavement.

Na sanza ya zomi na mibale ya mobu 2022, Moïse Katumbi asakolaki ete akotelema na maponami ya mokonzi ya mboka na 2023. Katumbi ayebisi mpe ete lingomba na ye, Ensemble pour la République, ekolongwa na Union sacrée, oyo ezali na kati ya gouvernement oyo ezali kosunga président Tshisekedi. Okende Senga, moninga ya Katumbi mpe moko ya bato ya coalition ya Katumbi, atiki gouvernement ya Lukonde.

 Liwa 
Azwamaki akufi na masasi le 13 juillet 2023. Moïse Katumbi, mokambi ya lingomba Ensemble pour la République oyo Okende azalaki molobeli na yango, asengi ete bolukiluki ya mokili mobimba, na lisalisi ya Etats-Unis, Union Européenne mpe Royaume-Uni, esalema. Na ngambo na ye, libota ya Chérubin Okende bafundaki ye mpo na bokangami mpe bobomi, atako bolukiluki esili kobanda na parquet ya Kinshasa-Gombe.

Na sanza ya libwa 2023, Radio France Internationale ebimisaki rapport ya Agence nationale de renseignement (ANR) oyo elobaki ete Chérubin Okende akangamaki mpe na sima babomaki ye na ba soda ya Etat-major ya renseignement militaire. Guvɛrnɛma elobaki ete lapolo yango ezali lokuta mpe epekisaki bapanzi-nsango básalela yango.

Na février 2024, Procureur général ya Cour ya cassation ya Kinshasa asakoli ete Cherubin Okende amibomi. Na sanza ya Mársi, na misa na ye na katedrale ya Kinshasa, Cardinal Fridolin Ambongo mpe alobaki ete likanisi ya komiboma ezali mabe. Bokundi ya Okende Senga esalemaka na sanza ya misato. Na sanza ya minei 2024, libota ya Chérubin Okende bafundaki ye na tribinale mpo baboyaki kondima ete amibomaki.

 Banote mpe ba références 

Catégorie:Moí-politíki wa Kongó-Kinsásá